GST
‘విలాసం’పై జిఎస్‌టి చిద్విలాసం!
న్యూఢిల్లీ: లగ్జరీకార్లు, ఇతరవిలాస వస్తువు లు ఉత్పత్తులపై జిఎస్‌టి పన్ను విధింపులకు పరి మితిని కూడా జిఎస్‌టి మండలి ఖరారుచేసింది. లగ్జరీకార్లు, మత్తుపానీయాలు వంటి వాటిపై 15 శాతం నుంచి గరిష్టంగా 28శాతంవరకూ పన్నులు విధించే అవకాశంఉంది. ఇక మాదకద్రవ్యాలు వంటి ఉత్పత్తులపై మరింత గరిష్టంగా విధించే అవకాశం ఉంటుంది. పాన్‌మషాలా ఉత్పత్తులపై 135శాతం పరిమితి ఉంటుంది. పొగాకు సిగరెట్లు వంటి వాటి పై 290శాతం లేదా 4170 రూపాయలు ప్రతి వెయ్యి సిగరెట్లుకు జిఎస్‌టి అమలువుతుంది. ఇక బొగ్గు, లిగ్నేట్‌ ఖనిజాలపై పర్యావరణ సెస్‌తోపాటు మొత్తం గరిష్టపరిమితి టన్నుకు 400 రూపాయ లుగా ఉంటుందని అధికారులు వెల్లడించారు. ప్రస్తు త పరోక్షరంగ పన్నులతో పోలిస్తే కొత్త పన్నులు చాలా తక్కువగా ఉంటాయని చెపుతున్నారు.
జిఎస్‌టి మండలి ఆర్థికమంత్రి అరున్‌జైట్లీ అధ్యక్ష తన ముందుగానే సమావేశం అయి లగ్జరీ కార్లకు 40శాతంగా నిర్ణయించింది. 28శాతం నుంచి 12 శాతం అదనంగా ఛార్జిచేసేందుకు వీలువుతుంది. జిఎస్‌టి మండలి 25శాతం పాన్‌మషాలకు తగ్గిం చిందనే చెప్పాలి. సిగరెట్లతో పోలిస్తే తక్కువగా ఉంది. కొన్ని ప్రాంతాల్లో పన్ను 26శాతంగా ఉంటే సెస్‌ 14శాతానికి పెరుగుతుంది. మొత్తంగా 40 శాతం మాత్రంఅమలవుతుందని అంచనా. జిఎస్‌టి కి సంబంధించిన నాలుగు బిల్లులను మండలి ఆమో దించింది. ఎస్‌జిఎస్‌టి, యుపియన్‌ టెరిటరీ జిఎస్‌టి, కేంద్ర జిఎస్‌టి, ఐజిఎస్‌టి నష్టపరిహారం చెల్లింపు బిల్లులు మొత్తం మండలతి సమావేశంలో ఖరారు అయ్యాయని జైట్లీ వెల్లడించారు.
వెను వెంటనే కేబినెట్‌ సమావేశానికి పంపిస్తామని, అనం తరం పార్లమెంటుకు ప్రవేశపెట్టడం జరుగుతుందని ఆర్థికశాఖఅధికారులు చెపుతున్నారు. ఎస్‌జిఎస్‌టి ల పరంగాచూస్తే రాష్ట్రాలకేబినెట్‌లు, అసెంబ్లీల్లో ఆమోదిస్తారు. వెనువెంటనే జిఎస్‌టిని జూలై ఒక టవ తేదీ నుంచి అమలులోకి తెచ్చేందుకు తమ ప్రభుత్వం కృషి చేస్తుందని వివరించారు. ప్రస్తు తం ఉన్న అంచనాలను బట్టి పాన్‌మసాలా 135 శాతం, సిగరెట్లు 4170 రూపాయలు, లేదా 290శాతం బొగ్గు టన్నుకు 400 రూపాయలు, మత్తు పానీయాలు, శుద్ధిచేసిన జలవనరులు, వివిధ రుచుల్లోని రంగుల నీళ్లుపై 15శాం, లగ్జరీ కార్లపై 15నుంచి 28శాతం వరకూ ఉంటుంది. ఇతర సరఫరా వస్తువులపై 15శాతం ఉండవచ్చని జిఎస్‌టి మండలి వీటన్నింటినీ ఖరారుచేసిందని ఆర్థికశాఖలోని ఒక సీనియర్‌ అధికారి వెల్లడించారు.